open-index/open-wikipedia-markdown huggingface dataset:
Favonius (slekt)

* en europeisk art
** *[[Favonius quercus]]*

***Favonius*** er en slekt av stjertvinger. De er sommerfugler i gruppen glansvinger.

## Utseende
*Favonius* er en gruppe med mellomstore (vingespenn 30-35 millimeter) stjertvinger med en kort stjert på bakvingen. Vingeoversiden er brun med et blått skinn. Undersiden er lyst brunlig med en smal, hvit tverrstripe.

## Levevis
Larvene lever på ulike løvtrær, blant andre eik. De voksne sommerfuglene holder seg mest oppe i trekronene og kommer ikke så ofte ned til bakken.
Artene soler seg med åpne vinger. Overvintringen skjer som egg.

## Utbredelse
Eikestjertvingen (*Favonius quercus*) er den eneste arten som forekommer i Europa. De øvrige artene lever alle i den nordøstlige delen av Asia.

## Navnet
Det latinske navnet *Favonius* er den friske vestavinden som tidlig om våren gir varm luft innover Italia.

## Systematisk inndeling

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien stjertvinger, Theclinae Swainson, 1831
******* Gruppen *[[Theclini]]* Swainson, 1831
******** Slekten ***Favonius*** Sibatani & Ito, 1942
********* eikestjertvinge, *[[Favonius quercus]]* (Linnaeus, 1758) (= *[[Quercusia quercus]]*, *[[Neozephyrus quercus]]*) - Europa, Nord-Afrika og Lilleasia
********* *[[Favonius cognatus]]* (Staudinger, 1892) – nordøstlige Kina og Korea
********* *[[Favonius jezoensis]]* (Matsumura, 1915) – Kurilene, Japan.
********* *[[Favonius korshunovi]]* (Dubatolov & Sergeev, 1982) – Nordøstlige Kina
********* *[[Favonius latimarginata]]* Murayama, 1963 – Japan. 
********* *[[Favonius leechi]]* (Riley, 1939) – Szechuan.
********* *[[Favonius orientalis]]* (Murray, 1875) – nordøstlige Kina.
********* *[[Favonius saphirinus]]* (Staudinger, 1887) – nordøstlige Kina og Korea.
********* *[[Favonius taxila]]* (Bremer, 1861) – nordøstlige Kina, Korea og Japan.
********* *[[Favonius ultramarinus]]* (Fixsen, 1887) – nordøstlige Kina, Korea og Japan.
********* *[[Favonius unoi]]* Fujioka, 2003.
********* *[[Favonius watanabei]]* Koiwaya, 2002 – Burma.
********* *[[Favonius yuasai]]* Shirôzu, 1948 – Japan, Korea.

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7

## Eksterne lenker
* 
* Moths and Butterflies of Europe and North Africa - flott bildesamling.
Neozephyrus

***Neozephyrus*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn ca. 35 millimeter) med korte stjerter på bakvingen. Hannens overside er mørk med en grønnlig, metallisk glans. Undersiden er brun med en lys tverrstripe.

## Levevis
Larvene lever på oreslekten (*Alnus*).

## Utbredelse
Slekten er utbredt i Øst-Asia.

## Systematisk inndeling
Den europeiske arten eikestjertvinge (*Favonius quercus*), som også forekommer i Norge, blir ofte plassert i denne slekten.

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Neozephyrus* Sibatani & Ito, 1942 – 7 arter
******** *[[Neozephyrus asahii]]* Fujioka, 2003
******** *[[Neozephyrus coruscans]]* (Leech, 1894)
******** *[[Neozephyrus dubernardi]]* (Riley, 1939)
******** *[[Neozephyrus helenae]]* Howarth, 1957
******** *[[Neozephyrus japonicus]]* (Murray, 1875)
******** *[[Neozephyrus taiwanus]]* (Wileman, 1908)
******** *[[Neozephyrus uedai]]* Koiwaya, 1996

## Eksterne lenker
* 
* Brower, Andrew V. Z. 2007. [''Neozephyrus'' i The Tree of Life Web Project, http://tolweb.org/ http://tolweb.org 
* www.funet.fi – Neozephyrus
Watchmen

**Watchmen** er en tegneserie skrevet av Alan Moore og tegnet av Dave Gibbons. Den ble opprinnelig publisert av DC Comics i 12 hefter fra 1986 til 1987 og ble senere gitt ut i samleutgave. Per dags dato er Watchmen den eneste tegneserien som har vunnet en Hugo-pris og er også den eneste tegneserieromanen på Times liste over de 100 beste engelskspråklige romaner fra 1923 til i dag.

Watchmen foregår i et alternativt USA i 1985 der superhelter eksisterer og landet beveger seg nærmere og nærmere en kjernefysisk krig med Sovjetunionen. Den forteller historien om fortidige og nåværende superhelter og omstendighetene rundt det mystiske drapet på en av deres egne, superhelten Komikeren. Watchmen portretterer superhelter som virkelige mennesker som må konfrontere etiske og personlige dilemmaer, som sliter med nevroser og fiaskoer og som – med ett meget tydelig unntak – totalt mangler superkrefter i ordets vanlige forstand. Watchmens dekonstruksjon av den konvensjonelle superheltarketypen, kombinert med dens innovative bruk av cinematiske teknikker og tunge bruk av symbolikk, mangefasettert dialog og metafiksjon har influert både tegneserier og film.

Serien ble første gang utgitt på norsk i 1987 under tittelen *Vektere*.

## Bakgrunn
Alan Moore, som ønsket å transcendere den stereotype oppfatningen av tegneserien som noe barnslig, skapte Watchmen i et forsøk på å lage "a superhero *[[Moby Dick]]*; something that had that sort of weight, that sort of density." Moore nevner også William S. Burroughs som en av hans hovedinspiratorer under arbeidet med Watchmen og sier han beundret Burroughs bruk av "repeated symbols that would become laden with meaning" i Burroughs eneste tegneserie, som ble trykket i det britiske undergrunnsmagasinet Cyclops.

## Referanser


## Eksterne lenker
*
Orkanen Dennis

**Orkanen Dennis** var en orkan som herjet i Karibia og Mexicogolfen i 2005. Den tok livet til om lag 89 mennesker i USA og Karibia, og skadene den gjorde kostet 2,23 milliarder amerikanske dollar i USA. Orkanen gjorde omtrent like mye skade i Karibia, hovedsakelig på Cuba.

## Eksterne lenker
*
Tomares

* bare europeiske arter
** *[[Tomares ballus|T. ballus]]*
** *[[Tomares callimachus|T. callimachus]]*
** *[[Tomares nogelii|T. nogelii]]*

***Tomares*** er en slekt av stjertvingene. De er sommerfugler i gruppen glansvinger. 
## Utseende
*Tomares*-artene mangler stjerter på bakvingene og er farget i brunt og oransje. Overflatisk ligner de ganske mye på noen arter i slekten *[[Lycaena]]*, men de er ikke i slekt med disse.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **[[stjertvinger]] ** (Theclinae)
****** stamme Tomarini Eliot, 1973 – én slekt med 8 arter, den palearktiske sone:
******* slekt *Tomares* Rambur, 1840
******** *[[Tomares ballus]]* (Fabricius 1787)
******** *[[Tomares callimachus]]* (Eversmann 1848)
******** *[[Tomares nogelii]]* (Herrich-Schäffer 1851)
******** *[[Tomares desinens]]* Nekrutenko & Effendi, 1980 – Aserbajdsjan
******** *[[Tomares fedtschenkoi]]* (Erschoff, 1874) – Afghanistan og nordlige Pakistan.
******** *[[Tomares mauretanicus]]* (Lucas, 1849) — Marokko, Algerie og Tunisia i Atlasfjellene.
******** *[[Tomares romanovi]]* (Christoph, 1882) – Tyrkia og Iran.
******** *[[Tomares telemachus]]* Zhdanko, 2000 – Kopet-Dagh

## Kilder
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Moths and Butterflies of Europe and North Africa - flott bildesamling.
Dixie Dregs

**Dixie Dregs** er et amerikansk rockeband dannet på 1970-tallet. Bandet spiller instrumental eller progressiv rock påvirket av jazz og country.

## Diskografi
**The Great Spectacular* (1975) 
**Free Fall* (1977) 
**What If* (1978) 
**Night Of The Living Dregs* (1979) 
**Dregs Of The Earth* (1980) 
**Unsung Heroes* (1981) 
**Industry Standard* (1982) 
**Off The Record* (1988)
**Divided We Stand* (1989) 
**Bring 'Em Back Alive* (1992) 
**Full Circle*  (1994) 
**[[King Biscuit Flower Hour]] Presents* (1997) 
**California Screamin' * (2000) 
**20th Century Masters: The Best Of The Dixie Dregs* (2002)
**Sects, Dregs And Rock N' Roll* (2002)
**From The Front Row... Live!* (2003)

## Medlemmer
### Nåværende medlemmer
*Steve Morse – Gitar (1971 – nå)
*Rod Morgenstein – Trommer (1975 – nå)
*T Lavitz – Keyboard (1980 – nå)
*Jerry Goodman – Fiolin (1992 – nå)
*Dave LaRue – Bass (1992 – nå)

### Tidigere medlemmer
*Andy West – Bass (1971 – 1992)
*Mark Parrish – Keyboard (1971 – 1980)
*Allen Sloan – Fiolin (1975 – 1982)
*Frank Josephs – Keyboard (1975 – 1976)
*Steve Davidowski – Keyboard (1977 – 1978)
*Mark O'Connor – Fiolin (1982 – 1983)

1994 spilte Jordan Rudess keyboard istedenfor T Lavitz.

## Eksterne lenker
*
Stamneshella

**Stamneshella**, også **Stamnes**, er ei bygd i Vaksdal kommune i Vestland, som ligger innerst i Veafjorden. 

Stedet har historie som strekker seg tilbake til steinalderen, med steinalderbosetningen Skipshelleren. Stamnes hadde også en stor rolle i den store byggeaktiviteten i Bergen fra 1890 og utover, med sine store forekomster av sand, og frakten av denne via sjøveien.  Stamnes kirke ble bygget i 1861, og ble først nevnt 1328. På 1600-tallet sto en tømmerkirke der, som senere ble erstattet av dagens kirke. 

Stamnes er en liten bygd, men har også butikk (Joker, som åpnet 27. februar 2014), barnehage og barneskole. Stamnes er kjent for sitt laksefiske ved bruk av laksegiljer  som er en gammel fiske måte som er brukt mye på Stamnes i gammel tid. Laksegiljene  er fortsatt å finne i fjordene på Stamnes, men disse er kun i bruk i forskningsøyemed, siden laksestammen nærmest er borte.

## Referanser
Prosektor

**Prosektor** (av latin: *prosencare* = skjære for) er en akademisk tittel på en lærer i anatomi eller patologi. Tittelen har rang etter professor.
Trude Tjensvold

**Trude Tjensvold** (født 21. september 1964) er en norsk illustratør.

Tjensvold har illustratørutdannelse fra London og har arbeidet som frilansillustratør og designer siden 1993 med oppdrag for tidsskrifter, reklame  og forlag. Fra 1994 har hun vært tilknyttet arbeidsfellesskapet *Illustratørene* i Oslo. Tjensvold har en collagepreget bildestil.

## Eksterne lenker
* Egenpresentasjon med bildeeksempler og CV hos Illustratørene
* Presentasjon i designerbasen.no
Bydel Gamle Oslo (1988–2003)

**Gamle Oslo** var en administrativ enhet i Oslo i henhold til den bydelsinndelinga som gjaldt i perioden 1988-2003. Den bestod av området fra Akerselva til og med Gamlebyen og Kongshavn under Ekebergåsen. I nord inkluderte den Tøyen sør for Tøyenparken, Kampen og Vålerenga. Arealet var på 3,6 kvadratkilometer, og folketallet var ved århundreskiftet på rundt 25 000.

Ved bydelsreformen i 2004 blei den en del av den nye Bydel Gamle Oslo.

Bydelens logo var et stilisert bybilde med ruiner nederst, det samme som den nye bydelen har i dag.
Solli (Senja)

**Solli** (**Sollia**) er et bygdesamfunn i Tranøy kommune i Troms. Stedet ligger på øya Senjas innland, lengst nordøst i kommunen, og har 120 innbyggere. Fylkesvei 860 passerer sørøst for bygda, som ligger 5,5 km nordøst for kommunesentret Vangsvik og 12 km sørvest for nærmeste by, Finnsnes.

Sollia har egen barnehage og trappefabrikk. Bygda, som drar fordel av kort pendleravstand til Finnsnes, har opplevd en positiv utvikling i folketallet de senere åra. Stedet tilhører for øvrig Vikstranda skolekrets (1.-10. trinn) og har postadresse 9303 Silsand.

## Solli grunnkrets
**Solli grunnkrets** utgjør selve bygda Solli, samt noe omland, og grenser i sør til Vikstranda, i vest til Øverbotn, i nord til Stormo og i øst til Vågan/Vassjord og Russevåg (de tre sistnevnte ligger i Lenvik kommune). Grunnkretsen tilhører Delområde Tranøy. Areal: 22,17 km².

Utvikling i folketallet de senere år:
Kohinoor Nordberg

**Mari Kohinoor Nordberg** (født 20. februar 1973 i Dhaka i Bangladesh) er en norsk artist, sanger og skuespiller. Hun har utdannelse fra Statens balletthøgskole og har medvirket i musikaler i blant annet Oslo og Stockholm. Hun komponerer også musikk. 

I 2007 kåret avisa *[[Ny Tid]]* henne til årets nordmann i forbindelse med Ambulansesaken.

## Utmerkelser
* Årets nordmann (*Ny Tid*, 2007)

## Referanser


## Eksterne lenker
* 
*  Egenpresentasjon på kohinoor.no
*  Presentasjon på teaternett.no
Eschenrode

**Eschenrode** er en tidligere landbrukskommune i forbundsstaten Sachsen-Anhalt i Tyskland. Den ligger i distriktet (tysk: *Landkreis*) Börde. Kommunen hadde 174 innbyggere ved årsskifte 2006/2007, og deltok i kommunesamarbeid med 28 andre kommuner. Administrasjonssetet var Oebisfelde-Weferlingen. Fra 1. januar 2010 har Eschenrode vært en del av kommunen Oebisfelde-Weferlingen.

## Bilder

Dorfgemeinschaftshaus.jpg|Samfunnshuset
Kirche1(Eschenrode).jpg|Eschenrode kirke
Liste over episoder av Zack og Codys søte hotelliv

Dette er en **liste over episoder i TV-serien ''[[Zack og Codys søte hotelliv]]**''.

## Sesong 1

## Sesong 2
*Ashley Tisdale mistet 1 episode på grunn av innspilling til High School Musical
Bydel Ekeberg-Bekkelaget (1988–2003)

**Ekeberg-Bekkelaget** var en administrativ enhet i Oslo i henhold til den bydelsinndelinga som gjaldt i perioden 1988-2003. Bydelen bestod av den nordvestvendte Ekebergåsen, Ekebergplatået sør til Karlsrud og tilsvarende områder langs fjorden, samt Sjursøya, Malmøya, Ormøya og Ulvøya. Arealet var på 9,0 kvadratkilometer, og folketallet var ved århundreskiftet på rundt 16 500.

Bydelens logo var et stilisert bilde av den tidligere sjømannsskolen med Kongsveien og fjorden nedafor.

Ved bydelsreformen i 2004 blei brorparten av den vestvendte Ekebergskråninga og mesteparten av den nordvendte Ekebergskrenten lagt til den nye Bydel Gamle Oslo. Resten av området gikk inn i den nye Bydel Nordstrand.
Fylkir

**Fylkir** er en fotballklubb fra Island stiftet 28. mai 1967. Laget spiller i den øverste divisjonen på Island som heter Úrvalsdeild. Fylkir spiller i oransje drakter og svarte bukser.

Lagets trener heter Leifur Garðarsson, og på Fylkisvöllurinn er det plass til 4&nbsp;000 tilskuere (1&nbsp;000 sitteplasser). Gylfi Einarsson har spilt for klubben tidligere.

## Eksterne lenker
* Klubbens offisielle nettsider
Ty Tabor

**Ty Tabor** (født 17. september 1961 i Jackson i Mississippi) er en amerikansk gitarist, låtskriver og backup-vokalist for heavy metal-bandet King's X.

Tabor har en vidspredt gitarstil. Han har latt seg påvirke av The Beatles, Mick Ronson, Brian May, Ace Frehley, Jimi Hendrix, Phil Keaggy og originale Alice Cooper.

Tabors første solo-album, *Naomi's Solar Pumpkin*, ble lansert i 1997. Det neste albumet, *Moonflower Lane* fra 1998, inneholdt de fleste sangene (gjeninnspilt) fra debutalbumet. Tabors tredje album, *Safety*, kom i 2002 og er et mye mer introspektivt album som også reflekterer en skilsmisse han da nettopp hadde vært gjennom.

## Diskografi
* *Naomi's Solar Pumpkin* (1997)
* *Moonflower Lane* (Metal Blade, 1998)
* *Safety* (Metal Blade, 2002)
* *Rock Garden* (InsideOut, lansert 29. august 2006)

## Referanser


## Se også
* Jelly Jam
* King's X
* Platypus
* Jughead

## Eksterne lenker
* 
* 
* 
* Intervju av Brian D. Holland hos Modern Guitars Magazine *(engelsk)*
* site francophone
Zvezdara

**Zvezdara** (serbisk: *Звездара*) er en av de 17 bykommunene i Beograd by. Kommunen hadde 150&nbsp;000 innbyggere i 2002. 

Navnet stammer fra det serbiske ordet «zvezda» som betyr «stjerne».

Kommunen holder et sterkt vennskapsbånd med en kommune i Nord-Makedonia som heter Kisela Voda.
«Köln» (1928)

**«Köln»** var en lett tysk krysser under andre verdenskrig, hun var en av tre Königsberg-klasse kryssere under krigen. Alle skipene i denne klassen hadde navn som begynte på K, henholdsvis «Köln», «Karlsruhe» og  «Königsberg». Dette er også navnene på de tre tyske byene Köln, Karlsruhe og Königsberg. Klassen ble utviklet på 1920-tallet. De som utviklet skipene hadde store problemer med å holde skipene under en vektgrense på 6000 tonn. Dette var de pålagt fra Versaillestraktaten, omtrent 85&nbsp;% av skipene ble sveiset istedenfor klinket. Dette ble gjort for å spare vekt, men skipene ble også mindre slitesterke.

«Köln» deltok i mange operasjoner under andre verdenskrig, blant annet under okkupasjonen av Norge, hun patruljerte også i Baltikum.

Skipet ble senket den 30. mars 1945.
King’s X

**King's X** er et amerikansk rockeband kjent for sin sofistikerte musikk, som kombinerer progressiv rock, grunge rock, funk og soul og sang inspirert av tidlig afroamerikansk gospel, blues og rock med sang inspirert av The Beatles. Bandets tekster dreier seg i stor grad om bandmedlemmenes vansker med religion og selvaksept.

## Bandmedlemmer
### Nåværende medlemmer
*Doug Pinnick – bass, front-vokalist
*Ty Tabor – gitar og rytmegitar, backup-vokalist
*Jerry Gaskill – trommer, slagverk, backup-vokalist, front-vokalist på «Six Broken Soldiers», «American Cheese (Jerry's Pianto)».

NB: Dan McCollam spilte i en periode rytmegitar i bandet.

## Diskografi
**[[Out of the Silent Planet (album)|Out of the Silent Planet]]* (23. mars 1988)
**[[Gretchen Goes to Nebraska]]* (27. juni 1989)
**[[Faith Hope Love]]* (23. oktober 1990)
**[[King's X (album)|King's X]]* (10. mars 1992)
**[[Dogman]]* (18. januar 1994)
**[[Ear Candy (King's X album)|Ear Candy]]* (20. mai 1996)
**[[Best of King's X]]* (11. november 1997)
**[[Tape Head]]* (20. oktober 1998)
**[[Please Come Home... Mr. Bulbous]]* (23. mai 2000)
**[[Manic Moonlight]]* (25. september 2001)
**[[Black Like Sunday]]* (20. mai 2003)
**[[Live All Over The Place]]* (2. november 2004)
**[[Ogre Tones]]* (27. september 2005)
**[[Live & Live Some More]]* (14. april 2007)
**[[XV]]* (20. mai 2008)
**[[Live Love in London]]* (22. november 2010)

## Eksterne lenker
* 
* AMG-lenke for King's X *(engelsk)*
* Molken Music  *(engelsk)*
Flak 38

**Flak 38** er tysk for Flugabwehrkanon (Luftvernkanon/artilleri).
38 i navnet, betyr at kanonen ble tatt i bruk i 1938, ikke at den var en 38mm kanon.
Under andre verdenskrig var Flak 38 standard luftvernartilleri, og med sine 20mm kunne den brukes mot lette stridsvogner og gjøre betydelig skade mot infanteri.

For å flytte kanonen var det mulig å montere den på en henger. Den kunne brukes selv når den stod på hengeren og ble meget populær blant tyskerne. Understellet bestod av tre «føtter». 
Hengeren var av enkel konstruksjon og var i seg selv en litt avansert ramme. 
Den ble montert ved at de to bøylene på selve kanonen ble festet inn under to kroker bak på hengeren. Deretter festet man den bakerste «foten» foran på hengeren.

## Bruk og varianter
Flak 38 var veldig mye brukt som kanon på tyske kjøretøyer under andre verdenskrig. Blant annet på Wirbelwind, lette og tunge lastebiler, feltvogner og halvbeltekjøretøyer. Kriegsmarine brukte også flak 38 for luftvern på ubåter.

I tillegg til å være montert på kjøretøyer kom den i to(?) versjoner, vanlig og en quad-kanon; Vierling. 
Vierlingen ble populær bak de tyske rekkene, men hadde noe mindre rekkevidde en den vanlige versjonen.
Utseendemessig var de to versjonene litt ulike. Vierlingen var mer kompakt og skjoldet var litt annerledes. Den triangulære basen var imidlertid lik på begge versjoner og de kunne monteres på hengere på samme måte.
Slaget ved Fyrileiv

**Slaget ved Fyrileiv** var det første slaget i den norske borgerkrigstiden. Det ble utkjempet mellom samkongene Magnus Sigurdsson og Harald Gille ved gården Fyrileiv i Ranrike (nå Färlev i Stångenäs herred i Bohuslen) 9. august 1134. Slaget omtales i Magnus Blindes og Harald Gilles saga i Snorres Heimskringla, og i Fagerskinna. 

Slaget endte med seier til Magnus og hans menn, som var klart tallmessig overlegne.

## Bakgrunn
Forholdet mellom Magnus og onkelen Harald hadde lenge vært dårlig. Harald Gille ble født i Irland og kom til Norge som voksen fordi han hadde funnet ut at han var sønn av kong Magnus Berrføtt. Harald oppsøkte da kong Sigurd Jorsalfare og påstod at han var kongens bror. Sigurd anerkjente Harald som sin bror etter at Harald hadde gjennomført jernbyrd, men avtalen mellom dem var at Harald ikke skulle kreve kongsnavn så lenge Sigurd og sønnen Magnus levde. Magnus var da tenåring, og likte dette dårlig. Trolig fryktet han sin posisjon som kommende konge. Da Sigurd døde i 1130, lot Harald seg ta til konge, og fikk mange støttespillere på grunn av sin gavmildhet og gode humør. Magnus var derimot regnet som både grisk og lite hyggelig.

Slaget representerte et endelig brudd mellom de to kongene etter de fire årene som hadde gått siden Magnus' far og Haralds bror, kong Sigurd, døde. Om sommeren stevnet kong Magnus til seg en stor hær og trakk til seg støtte fra stormennene på store deler av kongeriket. Haralds hentet sine menn fra Viken, blant andre lendmannen Tjostolv Ålesson. Han hadde også med seg sin sammødre halvbror Kristrød. Lavrantsokaften, altså den 9. august, var Harald og mennene hans på gården Fyrileiv da vaktmennene hans fortalte at Magnus var på vei med hæren sin. Ifølge Snorre ville Harald først ikke tro at nevøen ville kjempe mot ham, men rustet opp mennene sine til kamp. Det ble blåst til slag ved en åker like ved gården.

## Slaget
Det skal ha blitt et stort og hardt slag, og Magnus' menn var i overtall. 60 av Haralds hirdmenn falt, blant dem broren Kristrød. Harald flyktet til Danmark, til kong Erik Emune, for å søke støtte der. Etter slaget regnet Magnus hele Norge som sitt, og han gav grid til alle av Haralds menn som var såret. De fremste mennene til Magnus mente at de skulle vente i Viken i tilfelle Harald ville angripe sørfra, men Magnus lot i stedet alle dra hjem til gårdene sine.

Snorre siterer fra et kvad av Halldor Skvalldre om slaget:


*Fylkingarmer lengre*
*fikk der kong Magnus,*
*for mange menn ham fulgte.*
*Folk falt der i mengde.*


## Referanser


## Kilder
*Fagerskinna, oversatt av Edvard Eikill. Saga Bok, Stavanger 2005
*Snorre Sturlasson, Magnussønnenes saga, Magnus Blindes og Harald Gilles saga. I: *Norges Kongesagaer*, oversatt av Anne Holtsmark. Gyldedal, Oslo 1979
«Leipzig» (1931)

**«Leipzig»** var en tysk lett krysser, hun hadde et søsterskip «Nürnberg». «Leipzig» var det fjerde tyske skipet som bar dette navnet.

Under den spanske borgerkrigen deltok hun i den internasjonale blokaden.

Under store deler av andre verdenskrig patruljerte hun i Østersjøen. Hun deltok også under bombarderingen av flere byer under invasjonen av Sovjetunionen i juni 1941.

På slutten av andre verdenskrig ble hun tatt over av Royal Navy.

I 1946 ble hun senket i Nordsjøen.
Zemun

**Zemun** (serbisk: *Земун*, ungarsk: *Zimony*, tysk: *Semlin*) er en av de 17 bykommunene i Beograd by. Zemun ligger like ved samløpet av elvene Sava og Donau. Kommunen hadde 152&nbsp;950 innbyggere i 2002, og er en av de største bydelene i Beograd, hovedstaden i Serbia, og er også en av de 10 bymessige bebygde bydelene av Beograd.  

## Navn
Navnet *Zemun* stammer fra det serbiske ordet «zemlin» som betyr «jord». Før i tiden var denne delen av byen også kjent som *Taurunum*.

## Historie

Zemun området har blitt bebodd helt siden neolittisk tid. De første keltiske bosetningene i *Taurunum* dukket opp i det 3.&nbsp;århundret f.kr. Taurunum, som i dag er Zemun ble del av den romerske provinsen Pannonia omkring år 15. Etter folkevandringstiden var området under styre av forskjellige stammer og stater. Frankerne nevnte det som Mallevila, et toponym fra det 9. århundret. 

I 1777 hadde Zemun-området rundt 1&nbsp;130 hus med 6&nbsp;800 beboere. Halvparten av befolkningen som bodde der var etniske serbere, mens den andre halvdelen av befolkningen besto av katolikker, jøder og muslimer. Blant den katolske befolkningen var det mest tyskere som bodde der.
Angrepet på Bergen 1135

**Angrepet på Bergen 1135** avgjorde i første omgang krigen om eneretten til kongemakten i riket mellom samkongene Magnus Sigurdsson og Harald Gille. I Bergen ble Magnus tatt til fange og lemlestet av Haralds menn, og Harald var nå enekonge i Norge. Det var dette slaget som gav Magnus hans tilnavn *«Blinde»*.

## Bakgrunn
Harald og Magnus var henholdsvis halvbror og sønn av kong Sigurd Jorsalfare, som døde i 1130. Etter Sigurds død krevde begge to den norske tronen. Konflikten mellom Harald og Magnus var starten på den 110 år lange borgerkrigstiden i Norge. Harald hadde mest støtte i Viken, mens Magnus hadde kontroll over Trøndelag og Vestlandet. Etter nederlaget i Slaget ved Fyrileiv i 1134, vendte Harald Gille tilbake med støtte fra danske kong Erik Emune. 

Etter slaget ved Fyrileiv reiste Magnus til Bergen for å sitte der vinteren gjennom. Lendmennene hans rådet ham til å dele riket med Harald, ettersom Haralds styrker vokste. Vinteren 1134&ndash;1135 ble ifølge Snorre kalt *Muge-vinteren* fordi store folkemengder sluttet seg til Harald Gilles parti mot den mindre populære kong Magnus. 

## Slaget
De to samkongene møttes med hver sin hær i Bergen julen 1134. Harald Gille ville ikke slåss i julen som var en hellig tid og ventet til 7. januar 1135. Harald kom inn i byen med styrkene sine, og Magnus' hær oppløste seg seg. Flere rømte, og Magnus og flere av mennene hans forsøkte å komme seg bort på kongens skip, men hele Vågen var stengt med en jernlenke, og de kom ikke av gårde. Kun få menn var igjen av Magnus' hær, og flere av mennene hans ble drept. Magnus selv ble tatt til fange.

Harald avsatte Magnus som konge og overgav ham til trellene sine. Disse lemlestet Magnus ved å stikke ut øynene på ham, hogge av ham en fot og gjelde (kastrere) ham. Dette gav ham tilnavnet Magnus Blinde. Magnus ble så plassert i Nidarholm kloster (nå Munkholmen) i Trondheim, og ble underholdt av inntektene fra gården Hernes på Frosta.

Snorre siterer fra et kvad, *Haraldsdråpa*, av skalden Einar Skulason om slaget:

## Referanser


## Litteratur
* Snorre Sturlason, *Norges kongesagaer*. Oversatt av Anne Holtsmark. Gyldendal, Oslo 1979
Ganglion trigeminale

***Ganglion trigeminale*** (også kalt **ganglion gasseri**, **gasserian ganglion** og **ganglion semilunare**) er et ganglion beliggende i en forsenkning på bunnen av skallen (Cavum Meckelii). 

Forsenkningen har en halvmåneaktig form, med den konvekse del pekende forover. Medialt er den i relasjon til arteria carotis interna og den bakre del av sinus cavernosus.

## Flere bilder

 Fil:Gray193.png|Skallebasis sett ovenfra. 
 Fil:Gray777.png|Hjernervene i øyehulen og ganglion ciliare, sett fra siden.
 Fil:Gray783.png|Ganglion oticum og dets grener.


## Eksterne lenker
* Diagram at umanitoba.ca
* Diagram (as "Gasserian Ganglion") at frca.co.uk
* 
*
Den ukjente rebell

**Den ukjente rebell**, eller **Tank Man**, er kallenavn for den ukjente mannen som under massakren på Den himmelske freds plass i Beijing i 1989 ble internasjonalt kjent da han gjennom å stille seg foran en kolonne av stridsvogner lyktes i å hindre deres framferd i mer enn en halvtime. Hendelsen ble filmet og fotografert, og bildene havnet raskt i nyhetene verden over. 

Veldig lite er kjent om mannens identitet. Den britiske avisen *[[Sunday Express]]* har navngitt ham som *Wang Weilin*, en 19-årig kinesisk student, men hvorvidt dette stemmer er usikkert. Hva som hendte med mannen etter massakren vet man også svært lite om.
Noen hevder at han ble henrettet noen uker etter protestene. Andre kilder oppgir at han fortsatt lever og gjemmer seg i Kinas innland.

Det amerikanske tidsskriftet Time Magazine inkluderte i 1998 den ukjente rebellen i sin liste over 1900-tallets hundre mest innflytelsesrike personer.

Bildet av **Den ukjente rebell** idet han stopper stridsvognene har aldri blitt vist i Kina.
## Eksterne lenker
* Time Magazine: The Unknown Rebel  
* CNN Interactive: Video Almanac - 1989
FK Fotball

***FK fotball*** er et norsk fotballradioprogram ledet av Aleksander Schau og Thomas Aune som gikk på NRK Radio fra 2003 til 2010. Programmet hadde en humoristisk undertone og rettet et skråblikk mot fotball; både mot norsk og europeisk toppfotball og mot lavere divisjoner i Norge og lite omtalte utenlandske serier. Programmet gikk på P3 og ble sendt på søndager, mellom kl 12 og 14. 

*FK Fotball* ble nedlagt fordi Aleksander Schau og Thomas Aune meldte overgang til TV 2, og deres Premier League sendinger fra høsten 2010. Siste *FK Fotball*-sendingen gikk av stabelen 14. november 2010. På TV2 leder Schau og Aune programmet *[[FC Football]]*.

## Referanser
Lederhosen

**Lederhosen** (tysk for «lærbukser», i entall *Lederhose*) er tradisjonelle korte bukser laget av lær, som brukt av menn i Bayern, men også andre områder av Tyskland. Plagget er også i bruk i Østerrike, Sveits og den tyskspråklige regionen Sør-Tyrol i Italia. 

Plagget regnes feilaktig som en del av Tracht, folkedraktene i land med tysktalende befolkning. Buksene lages av eksempelvis gris- eller elgskinn. Knelange Lederhosen kalles *Bundhosen*.

## Referanser


## Eksterne lenker
*
Sam Walton

**Samuel Moore Walton** (født 29. mars 1918, død 5. april 1992) var en amerikansk forretningsmann kjent for å ha grunnlagt butikkjedene Wal-Mart og Sam's Club.

Walton ble født på en gård i Kingfisher i Oklahoma. Han gikk på universitet i Missouri, University of Missouri-Columbia, og etter endte studier begynte han å jobbe på butikken JC Penney. Walton var offiser i den amerikanske hæren fra 1943 til 1945, og etter det kjøpte han opp diverse butikker i Newport i Arkansas.

Den første Wal-Mart-butikken åpnet i 1962 i Rogers i Arkansas. Idag har Wal-Mart 1,7 millioner ansatte i 44 land og omsetter årlig for 285 milliarder dollar.

Ifølge det amerikanske tidsskriftet *[[Forbes]]* var Walton USAs rikeste person fra 1985 til 1988.

## Referanser


## Eksterne lenker
* Biografi om Sam Walton hos Primebiography.com 
* Sam Waltons slekt 
* «A Sam Walton biography» av student Kelly Fitzgerald ved University of St. Francis.
* «Sam Walton Biography» av Fresh Thinking Business
* «Retail Success Story» Artikkel 
* «Sam Walton: Made in America» Artikkel 
* Sam Walton hos ''Time 100 Builders & Titans'' 
* «The King of the Discounters» Sam Walton hos Businnes Week. 
* «How Wal-Mart Got Started - An Article on Sam Walton» Artikkel. 
* Sam M. Walton College of Business, Universititet i Arkansas  
* Biografimateriale relatert til Sam Walton 
* Bilder av Sam Walton hos kipnotes.com
Slaget ved Minne

**Slaget ved Minne** fant sted sommeren 1137 etter at de opplandske stormennene sluttet seg til opprørspartiet ledet av Sigurd Slembe og den tidligere kong Magnus Blinde mot den mindreårige kong Inge Haraldsson. De vikske lendmennene som sluttet seg til formynderstyret på vegne av kong Inge, møtte og beseiret hæren fra Opplandene under et blodig og hardt slag. Flest menn falt på Magnus' side. Under slaget skal en av Inges høvdinger, Tjostolv Ålesson, ha båret barnekongen i en pose. Ifølge Snorre sa «folk» at det var slik Inge fikk skadene som gav ham tilnavnet Krokrygg.

## Referanser


## Kilder
* Snorre Sturlasson, Haraldssønnenes saga. I: *Norges kongesagaer*, oversatt av Anne Holtsmark. Gyldendal, Oslo 1979
Råheimsdalen

**Råheimsdalen** er et av to dalfører i øverste del av Viksdalen i Sunnfjord kommune i Vestland. Dalføret blir regnet fra enden av Haukedalen til Viksdalsvatnet, der dalføret møter Eldalsdalen.

Dalen har navnet sitt fra gårdene Råheim som ligger ved Lauvavatnet, 4&nbsp;km fra Viksdalsvatnet.

I Råheimsdalen finnes den kjente Vallestadfossen, som er en av mange fosser i Gaularvassdraget.

## Eksterne lenker
*
Power

**Power International AS** (tidligere *Expert International AS*) er et nordisk handelsselskap som gjennom datterselskaper selger forbrukerelektronikk. Virksomheten i Norge drives blant annet gjennom selskapet Power Norge AS. Konsernet har tilknyttet ca. 900 butikker i Norge, Sverige, Danmark, Finland, Estland og Tyskland hvorav ca. 200 er helt eller delvis selveiet. Expert International AS er et privat aksjeselskap, 50% eid av oslobaserte Awilhelmsen Capital AS. De andre 50% eier Dolphin Invest AS. Dolphin eies av Øivind Tidemandsen. Han er blant gründerne bak selskaper som XXL, Elkjøp og møbelkjeden Living, nåværende Skeidar.

Selskapet omsatte for omtrent 10,5 milliarder kroner i 2007, og hadde en estimert sisteleddsomsetning (inkludert mva. og forhandlereid omsetning) på 14 milliarder kroner.

I april 2017 ble det kjent at kjeden bytter navn fra Expert til Power («kraft», «styrke»).

## Referanser


## Eksterne lenker
* 
*
Ambivalens

**Ambivalens** er når et individ har to motstridende følelser eller holdninger på samme tid. Følelsen brukes primært når individet har manglende evne til å ta stilling om et valg, og kan i visse tilfeller sees på som en psykisk lidelse. Ved ambivalens har alle beslutninger en tendens til å se like gode eller dårlige ut.

Ambivalens er preget av å være usikker på valg.

## Forskning
Ifølge sveitsisk psykiater Eugen Bleur utgjør ambivalens assosiasjonsforstyrrelse, autisme og affektavflatning som er fire grunnsymptomer ved schizofreni.

En klient som søker hjelp kan ved visse tilfeller fremstå som ambivalent. Klienten søker hjelp og ønsker en endring til det bedre, men på samme tid har klienten motstridende følelser hvor klienten ikke ønsker å forandre på egen situasjon. Det kan være etterfulgt av en frykt for endring. Ambivalens er en normal del av en endringsprosess som finnes hos de fleste som har utviklet en problematferd eller som tenker på en forandring.

## Skadelig bruk av rusmidler
Ambivalens som er knyttet til skadelig bruk av rusmidler kan variere med opplevelser som gir negative konsekvenser, og som der igjen avhenger av bruksmønsteret. De negative konsekvensene er ofte klar like etter en periode med alkohol, men etter det kan følelsen oppleves som fjern og dermed øker ambivalensen. Ambivalens er situasjonsbestemt, hvor ambivalensen vil øke i situasjoner der muligheten for å bruke rusmidler er tilstede.

## Fotnoter

## Referanser
Eldalen

**Eldalen** er et av to dalfører i Viksdalen, det starter på Gaularfjellet og ender ved Eldalsosen / i Viksdalsvatnet. Der møter det Råheimsdalen, som er det andre dalføret.  

Navnet kommer av gårdene Indre og Ytre Eldal som ligger ca. 4 km fra Viksdalsvatnet.

## Referanser
Florin Pucă

**Florin Pucă** (født 24. april 1932 i București, død 23. februar 1990 i București) var en rumensk maler, grafiker og skuespiller.

Han ble født i București i 1932, og ble foreldreløs da han var ni år gammel. I 1948 begynte han som avisbud, lærte seg å retusjere typografiske bilder og ble ansatt av «Casa Scînteii»-trykkeriet. Etter at han fullførte verneplikten arbeidet han som fotografassistent. I midten av 1950-årene ble han ansatt som retusjør ved ESPLA-forlaget og senere ved Meridiane-forlaget. I 1966 ble han frilanser.

Han samarbeidet med flere forfattere, hvis bøker han illustrerte, blant andre Gheorghe Pituț, Mircea Micu, Nichita Stănescu, Petre Stoica, Ion Băieșu, Modest Morariu, Leonid Dimov, Constantin Marafet, Mircea Ivănescu.

## Animasjonsfilmer
* *Călătorie lungă* (1976) (sammen med regissøren Adrian Petringenaru). Filmen fikk «ACIN-premien» for grafikk og «Hedersprisen» ved filmfestivalen i Thessaloniki.
## Filmer (skuespiller)
* *Muschetarul român* (1975)
* *Mere roșii* (1976)
* *Toate pînzele sus* (TV-serie, 1977) - ep. 1, 4-5
* *Iancu Jianu, haiducul* (1981)
## Bøker om Florin Pucă
* Tudor Leu, *Florin Pucă despre istoria prostiei omenești*, 2011, ISBN 978-973-9050-65-4
* Modest Morariu, *Florin Pucă*, Meridiane, 1974 

## Referanser


## Kilder
* https://web.archive.org/web/20081005194555/http://www.adevarul.ro/articole/boemul-autentic-florin-puca.html Artikkel i den rumenske avisen «Adevărul» 1. oktober 2008 (rumensk)

## Eksterne lenker
* 
* Bildet sammen med Petre  Țuțea. Gheorghe Pituț og Ion Lăncrănjan
Audioteknologi

**Audioteknologi** er en tverrfaglig vitenskap, som tar opp i seg elementer fra fysikk, matematikk, romakustikk, psykoakustikk, elektronikk, signalbehandling, kommunikasjon, programvare, etc. Fagområdet handlar om teknologien som ligger til grunn for opptak, dristribusjon og lydgjengivelse.

## Utdanning innen audioteknilogi
* Høgskolen i Buskerud

## Eksterne lenker
* The Audio Engineering Society
Welcome Air

**Welcome Air** Luftfahrt er et flyselskap basert i Innsbruck, Østerrike, som ble grunnlagt i 2000.

## Kodedata

* IATA-kode: **2W**
* ICAO-kode: **WLC**
* Callsign: Welcome Air

## Destinasjoner
Welcome Air flyr til følgende destinasjoner: Graz og Innsbruck (Østerrike), Hannover (Tyskland), Göteborg (Sverige), Stavanger og Kristiansand (Norge).

På sommerstid flyr selskapet også til Nice (Frankrike) og Alghero og Olbia (Italia). På vinterstid flyr selskapet til Rotterdam (Nederland) og Antwerpen (Belgia).

I tillegg assisterer Welcome Air Tyrol Air Ambulance i transport av mindre heldige skigåere tilbake til sine hjemland.

## Flåte
Flåten består av følgende fly :

*2 Dornier 328-100
*1 Dornier 328Jet

## Referanser


## Eksterne lenker
* 
* Welcome Air Fleet
Yasuo Fukuda

**Yasuo Fukuda** (japansk:  福田 康夫, født 16. juli 1936 i Takasaki) er en japansk politiker tilhørende Liberaldemokratene. 

Etter at hans parti hadde utsett ham til å etterfølge Shinzo Abe som Japans statsminister, ble han den 25. september 2007 valgt til dette av det japanske parlamentet, og ble innsatt dagen etter, 26. september 2007. Han var i juli 2008 være vert for G8-toppmøtet i Japan. Den 26. september 2008 gikk han av fra statsministerembedet.

Fukuda ble i 2001 hedret med storkors av Den Kongelige Norske Fortjenstorden.

## Referanser


## Eksterne lenker
* Hjemmeside
Bluelake Mineral

**Bluelake Mineral** (tidligere **IGE Resources AB**) er et svensk selskap som produserer diamanter og utvikler Nord-Europas største nikkelprosjekt i Sverige. Konsernet har virksomheter i Sverige, Sør-Afrika, Den demokratiske republikken Kongo og Angola.

Selskapet har to hovedsatsingsområder: diamanter i Afrika og nikkelprosjektet Rönnbäcken i Sverige.

Det statlige diamantselskapet i Angola, Endiama, har anbefalt overfor gruvedepartementet og tildelt IGE lisens for kommersielt salg av diamanter fra Luxinge-prosjektet. IGE produserer også diamanter i Cassanguidi i Angola.

IGE gjennomførte i februar 2010 oppkjøp av et annet diamantselskap, Pangea, som har 8,5 millioner karat i påviste reserver fordelt på fem diamantprosjekter i Angola, Sør-Afrika og Kongo.

I april 2010 endret selskapet navn fra Int. Gold Exploration (IGE) til IGE Resources AB. Navneendringen ble blant annet grunngitt i at stadig mindre av selskapets inntekter kommer fra gull, samtidig som selskapet har tatt steget fra utforsking til produksjon av diamanter. I 2020 skiftet selskapet navn til Bluelake Mineral.

## Eksterne lenker
* Hjemmeside
Otto Nes

**Otto Albert Nes** (1920–2014) var en norsk filolog og kringkastingsmann. Han var TV-sjef i NRK i neste 30 år.

Nes var utdannet cand.philol. i 1946. Han var tilknyttet BBCs norske avdeling 1947–1948 og var lærer ved Nordiska Folkehögskolan 1948–1949. I 1949 begynte han som programsekretær i NRK. I 1958 ble han NRK Fjernsynets første programdirektør og ledet fjernsynets utvikling i Norge til han gikk av med pensjon i 1987. 

Nes hadde flere tillitsverv i internasjonalt fjernsynssamarbeid, blant annet var han leder for Nordvisjonen fra 1970 til 1973 og i Den europeiske kringkastingsunionens programkomité fra 1974 til 1981.

Nes skrev flere artikler om mediespørsmål, litteratur og språk i aviser og tidsskrift.

## Eksterne lenker
*  I begynnelsen var Otto på NRK TV

## Referanser
Øyvind Loven

**Øyvind Loven** (født 1967) er en norsk komiker og programleder.

Loven debuterte som standupkomiker i 1995 og har deltatt på turneer og arrangementer i regi av Stand Up Norge, blant annet Latter Live i 2017, 2020 og 2021.    

Han startet sin radiokarriere på slutten av åttitallet i Radio Voss. Etter dette jobbet han for flere lokale radiostasjoner, som Jærradioen, Radio Oslo og Radio 1. Loven har ledet Radio Norges morgensendinger *[[Morgenklubben med Loven & co]]* siden 2009. 

I 2010 medvirket han i *[[Barnas supershow]]* og serien *Verdens Beste SFO*. Han var også en av komikerne som medvirket i NRKs serie *[[Grip ordet, komiker!]]* i 1995. Våren 2008 var han programleder i det satiriske panelprogrammet *[[Sladder (TV-program)|Sladder]]* på TVNorge. Han ble nominert til Komiprisen 2007 i klassen beste standup-artist.

## Referanser


## Eksterne lenker
*
Carsten Tank

**Carsten Tank** (også kalt **Carsten Tank d.y.** eller **Carsten Nielsen Tank**; født 24. april 1766 i Fredrikshald, død 28. januar 1832) var en norsk forretningsmann i Halden og politiker, bl.a. statsråd i 1814 og president i lagtinget i 1821.

## Forretningsvirksomhet
Carsten Tank var grosserer, skipsreder og trelasthandler i Halden og eide Rød herregård der han bl.a. anla terrassehage med dammer og lysthus. Visstnok skal han ha eid bl.a. omkring hundre eiendommer, tobakksfabrikk, flere sagbruk og store skogeiendommer.

## Offentlig virksomhet
Tank deltok ved stormannsmøtet på Eidsvoll (ofte kalt Notabelmøtet) den 16. februar 1814. Han var venn av prins Christian Frederik som ble konge i 1814, levde på stor fot og Jacob Aall karakteriserte ham med at han «farer frem med en Bram og en Ostentation som ingen hans Lige».

Han var regjeringsråd/statsråd fra 2. mars til 27. juli i 1814 med delansvar for 1. departement (finansvesenet). Han var valgt inn på Stortinget for periodene 1815–1817 og 1821–1823. Trelastkonjunkturene gikk ham imot, han lyktes da ikke i å få solgt eiendommene til tidligere markedspris, slik at han tapte sin formue og i desember 1829 måtte inngi oppbud og gå konkurs. Svigersønnen Peter Martin Anker kjøpte Rød herregård og Tank bodde på eiendommen til sin død.

Tank var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner, han bidro med  riksdaler.

## Familie
Slekten var fra Danmark og innvandret med hans farfars far til Vestby. Carsten Tanks farfar, kjøpmann Carsten Nielsen Tank var borger i Halden og ervervet Rød herregård gjennom familien til ektefellen Karen Krabbe Colbjørnsdatter, søster til Anna Colbjørnsdatter og halvsøster til brødrene Hans Colbjørnsen og Peder Colbjørnsen i Halden. Carsten Tanks far Niels Carstensen Tank (død 1801) fortsatte og utvidet virksomhetene, samt var gift med Sophie C. Leuch død 1778) av den kjente familien i Christiania som drev omfattende forretningsvirksomhet.

Carsten Tank var gift 1. gang med Bartha Sophie Leth (død 1795) fra Halden, og 2. med Cathrine von Cappelen (1772–1837) fra Skien, datter til Diderich von Cappelen (død 1794) og søster til bl.a. eidsvollsmannen Didrich von Cappelen i Skien. Carsten og Cathrine var foreldre til misjonæren Otto Tank og Petronelle Didrikke Cathrine («Dikka») (død 1833) som ble gift med Peter Martin Anker som kjøpte Rød herregård.

## Litteratur
* James Ronald Archer: Carsten Tank – den politiske patrisier, Østfoldmuseenes skriftserier nr. 11, Halden 2015
* Jostein Vormeland: Otto Tank – Pioneren fra Rød herregård, Oslo 1999.
* E.A.Thomle: Familien (von) Cappelen i Norge og Danmark, Christiania 1896.

## Referanser


## Eksterne lenker
* 
* 
*  Biografi fra Eidsvoll 1814
*  Carsten Tank fra Norsk biografisk leksikon
*
Orkanen Ivo

**Orkanen Ivo** er en orkan som herjer i Stillehavet. Ivo ble dannet som den tropiske depresjonen 12-E 18. september 2007 om lag 1072 kilometer sør-sørøst for sørspissen av Baja California. Senere samme dag ble den oppgradert til den tropiske stormen Ivo og nådde orkan styrke neste dag. Ivo ble svekket da den svingte mot sørlige Baja California. Et stormvarsel ble sendt ut for hele den sørlige delen av halvøya 22. september, men varselet ble avblåst neste dag.

Ivo holdt en vindstyrke på 45 km/t, med kraftigere kast. Trykket ble beregnet til å være minimum 1007 mbar. Ivo nærmet seg land, men gikk 23. september i oppløsning.
Lego Mindstorms

**LEGO MINDSTORMS** er et tidligere produkt fra leketøysprodusenten Lego som gjorde det mulig for en bruker å konstruere sin egen robot. Robotsystemet ble utviklet over flere år, fra RCX, via NXT og til den mer avanserte EV3-roboten. Første lansering i porteføljen ble lansert 1. september 1998, og avviklingen skjedde fra 31. desember 2022. EV3-klossens datakapasitet og yteevne kan sammenlignes med en PDA, og kan kobles til flere forskjellige sensorer. I tillegg er det porter for tilkobling av motorer. Sammen med konvensjonelle LEGO-klosser, kan dette bygges sammen til en fungerende robot, som igjen programmeres via et dataprogram. Programmet overføres til roboten via en USB, Bluetooth eller WIFI. På de eldre modellene, RCX, brukte man et infrarødt overføringssystem. 

Ved avviklingen av Lego Mindstorm overtok SPIKE som baserer seg på Scratch-programmerings.

## Sensorer og konstruksjon
Sensorer som kan brukes er blant annet: rotasjonssensor, trykksensor, fargesensor, gyroskop, ultralydsensor mfl. Ikke alle disse sensorene følger med et standardsett, men er tilgjengelig som ekstrautstyr. De tidligere RCX-ene støttet ikke noen form for avstandsmåler. Disse sensorene kan plasseres fritt på roboten, alt etter ønske. 

## Programmering
Programmet som brukes til å programmere robotene med, er basert på LabView, et program i bruk av flere større bedrifter og institusjoner for programmering av roboter. Blant brukerne finner man NASA. 

Til programmering av RCX het programmet RoboLab, og hadde et enkelt brukergrensesnitt med enkle ikoner, dog veldig mange ikoner. Systemet krevde en viss innsikt for å bygge sammen et program, og ble avløst av LEGO MINDSTORMS, der grensesnittet ble pakket inn i enklere ikoner med flere funksjoner. Programvaren kan kjøres på PC/Mac og iPad (i noe begrenset utgave)

## FIRST LEGO League, FLL
Hvert år arrangeres FIRST LEGO League, hvor lag blant annet konkurrerer om å utføre forskjellige oppdrag på et robotbord. Hver runde varer i to og et halvt minutt. Oppgavene kan være ting som å åpne en port, hente en gjenstand fra ett sted og legge den på et annet, og så videre. Oppdragene har hvert år et samfunnsaktuelt tema, for eksempel Body Forward, Food Factor, Trash Treck og Animal Allies. 

## Referanser


## Se også
* FIRST LEGO League
* Tilsvarende robotsett som LEGO Mindstorms er blant annet «WowWee Robotics», «Roboraptor», «Robosapiens» og Fischer-Teknik.
Tranøybotn

**Tranøybotn** er en fjord sør på øya Senja, i Senja kommune i Troms, Den har innløp vest for Tranøya og strekker seg rundt 9 kilometer nordover til fjordbotnen ved Kampevoll. På østsiden av fjorden ligger Mykleneset og Refsneset, samt øyene Forøya og Tranøya. Tranøybotn het i tidligere tider *Tyrifjorden* som viste til tyrived som man kunne finne i furuskogen som vokser i området.

Langs vestsiden går fylkesvei 860 sørover mot Stonglandseidet, og her ligger dessuten Ånderdalen nasjonalpark.

## Tranøybotn grunnkrets
**Tranøybotn** er også en grunnkrets i Delområde Tranøy. Den har et areal på 134,92&nbsp;km², og omfatter størsteparten av Ånderdalen nasjonalpark, i tillegg til en rekke små bygder langs Tranøybotn og Solbergfjorden. Den største bygda er Skatvik, som tidligere var eget poststed. De fikk nylig tilbake eget postnummer, som er 9376. Andre småbygder er Myklenes, Refsnes, Øverbotn, Fosslund og Kampevoll. Til grunnkretsen hører også Tranøya og Forøya, samt en rekke mindre holmer. På Tranøya ligger Tranøy kirke og kirkested.

Innenfor grunnkretsens grenser ligger Øverbotn skole (nedlagt), i tillegg til to campingplasser; Tranøybotn og Skatvik. Fra nord til sør, gjennom hele grunnkretsen, går fylkesvei 860. Fra Øverbotn svinger Fv 228 nordvestover mot Sørli og fylkesvei 86, og fra Sætervollen, innerst i Tranøybotn går Fv 231 østover til Skatvik.

Norwegian Wild i Tranøybotn er en av de største campingplassene på Senja.

Tranøybotn grenser i sørvest til Eidet, i vest til Rødsand og tidligere Torsken kommune, i nord til Sørli, i øst til Øverbotn og Vikstranda. Over Solbergfjorden i sør ligger Dyrøy kommune.

Innbyggertall i grunnkretsen:

## Referanser